Արամ Չոբանյան

Արամ Վ. Չոբանյան (), հայազգի բժիշկ, սրտաբան, բժշկական գիտությունների պրոֆեսոր, Բոստոնի համալսարանի նախագահ (2003-2005), ՀՀ ԳԱԱ արտասահմանյան անդամ (1994)։

Կենսագրություն 
1951 թվականին ավարտել է Փրովիդենսի (Ռոդ Այլենդ) Բրաուն համալսարանը, 1955 թվականին՝ Հարվարդի բժշկական դպրոցը (Բոստոն, Մասաչուսեթս), պրոֆեսոր՝ 1971։ 1967-1975 թվականներին եղել է Բոստոնի քաղաքային հիվանդանոցի հիպերտոնիայի բաժնի վարիչ, 1999 թվականից՝ Բոստոնի համալսարանի պրոֆեսոր, Բոստոնի համալսարանի բժշկական ֆակուլտետի անդամ, միաժամանակ՝ բժշկական հիպերտոնիայի բաժնի վարիչ, սրտաբանության բաժանմունքի փոխտնօրեն։ 1973 թվականից Վիտակեր սրտանոթային ինստիտուտի հիմնադիր-տնօրեն։ 1975-1995 թվականներին եղել է Ազգային առողջապահական կենտրոնի հիպերտոնիկ հետազոտության բաժնի վարիչ։ 1988 թվականին եղել է բժշկական դպրոցի դեկանը, 1996 թվականին՝ Բոստոնի համալսարանի բժշկական կամպուսի ռեկտորը։ 2003-2005 թվականներին եղել է Բոստոնի համալսարանի նախագահը։

Արամ Չոբանյանը Հայ օգնության ֆոնդի տնօրենների խորհրդի անդամ է։ Մասնակցել է Հայաստանում առողջապահական խնդիրների բարելավմանն ուղղված բազմաթիվ ծրագրերի։ Կազմակերպել է հայ բժիշկների և բուժաշխատողների վերապատրաստումներ, հետբուհական ծրագրեր Հայաստանում։

Անդամակցություն 
 Եվրոպական ԳԱ անդամ, (Բրյուսել, 2002)
 ՀՀ ԳԱԱ արտասահմանյան անդամ, (1994)
 Ամերիկյան բժիշկների ընկերության անդամ (1980, 2000 թվականից՝ պատվավոր)
 Միջազգային այլ գիտական կազմակերպությունների անդամ

Գիտական գործունեություն 
Հիմնական աշխատությունները վերաբերում են զարկերակի պատի բջջային և մոլեկուլային կենսաբանության վրա հիպերտոնիայի ազդեցության և աթերոսկլերոզի կանխարգելման մեթոդների զարգացման ուսումնասիրությանը։

Պարգևներ 
 Հիպերտոնիայի ամերիկյան ընկերության մրցանակի դափնեկիր (1993)
 Մխիթար Հերացու մեդալ (2014)
 Սուրբ Մեսրոպ Մաշտոցի շքանշան
 Երևանի պետական բժշկական համալսարանի ոսկե մեդալ

Ծանոթագրություններ 

ՀՀ ԳԱԱ արտասահմանյան անդամներ
Մխիթար Հերացու մեդալակիրներ
Ամերիկահայ բժիշկներ
Ամերիկահայ պրոֆեսորներ
Հայ սրտաբաններ
Սուրբ Մեսրոպ Մաշտոցի շքանշանի ասպետներ
Բրաունի համալսարանի շրջանավարտներ